Εθνοσυνέλευση (Κουβέιτ)

Η Εθνοσυνέλευση () είναι το μονοθάλαμο νομοθετικό σώμα του Κουβέιτ. Η Εθνοσυνέλευση εδρεύει στη Πόλη του Κουβέιτ. Τα μέλη επιλέγονται με άμεση εκλογή. Η χώρα διαιρείται σε πέντε εκλογικές περιφέρειες με δέκα μέλη τα οποία εκπροσωπούν κάθε επαρχία. Στη χώρα δεν υπάρχουν επίσημα πολιτικά κόμματα και ως ως εκ τούτου οι υποψήφιοι κατεβαίνουν ως ανεξάρτητοι κατά τη διάρκεια των εκλογών. Μετά τη νίκη τους σχηματίζουν συνήθως άτυπους κοινοβουλευτικούς συνασπισμούς. Η εθνοσυνέλευση αποτελείται από 50 εκλεγμένα μέλη, καθώς και μέχρι 15 διορισμένοι κυβερνητικοί υπουργοί. Στις 16 Οκτωβρίου 2016 ο Εμίρης του Κουβέιτ εξέδωσε διάταγμα για τη διάλυση της Εθνικής Συνέλευσης αναφέροντας προκλήσεις για την ασφάλεια, ανοίγοντας το δρόμο για πρόωρες εκλογές εντός εξήντα ημερών. Η συνέλευση διαλύεται συχνά από τον Εμίρη του Κουβέιτ. Από το 2006 έως το 2024, η συνέλευση διαλύθηκε 13 φορές. Η συνέλευση έχει τεθεί σε αναστολή από τις 10 Μαΐου 2024 για μια τετραετή συνταγματική επανεκτίμηση λόγω συχνής αδράνειας, διαφθοράς, δωροδοκίας, αγοράς ψήφων και πολιτικού αδιεξόδου.

 Επισκόπηση 
Η Εθνοσυνέλευση είναι το νομοθετικό σώμα στο Κουβέιτ. Η Εθνοσυνέλευση έχει το δικαίωμα απομάκρυνσης υπουργών από το αξίωμά τους. Οι βουλευτές συχνά ασκούν το συνταγματικό τους δικαίωμα να επερωτούν μέλη της κυβέρνησης. Οι επερωτήσεις των υπουργών από το κοινοβούλιο μεταδίδονται στην Τηλεόραση του Κουβέιτ. Οι βουλευτές έχουν επίσης το δικαίωμα να επερωτήσουν τον πρωθυπουργό και στη συνέχεια να καταθέσουν πρόταση μη συνεργασίας με την κυβέρνηση, σε περίπτωση όπου το υπουργικό συμβούλιο πρέπει να αντικατασταθεί.

Η εθνοσυνέλευση μπορεί να έχει έως και 50 Βουλευτές. Οι πενήντα βουλευτές εκλέγονται με λαϊκή ψηφοφορία, όπου υπηρετούν τετραετείς θητείες. Τα μέλη του υπουργικού συμβουλίου επίσης συμμετέχουν στο κοινοβούλιο ως αντιπρόσωποι. Το σύνταγμα περιορίζει το μέγεθος του υπουργικού συμβουλίου στους 16. Από αυτούς, τουλάχιστον ένα μέλος του υπουργικού συμβουλίου πρέπει να είναι βουλευτής. Οι υπουργοί έχουν τα ίδια δικαιώματα με τους εκλεγμένους βουλευτές με λίγες εξαιρέσεις: δεν συμμετέχουν στις εργασίες των επιτροπών και δεν μπορούν να ψηφίσουν όταν μια επερώτηση οδηγεί σε ψήφο μη εμπιστοσύνης εναντίον των μελών του υπουργικού συμβουλίου.

Η Εθνοσυνέλευση είναι η κύρια νομοθετική δύναμη στο Κουβέιτ. Ο Εμίρης μπορεί να ασκήσει βέτο στους νόμους, αλλά η Εθνοσυνέλευση μπορεί να παρακάμψει το βέτο με πλειοψηφία δύο τρίτων. Η Εθνοσυνέλευση (σύμφωνα με το άρθρο 4 του Συντάγματος) έχει το συνταγματικό δικαίωμα της έγκρισης ή απόρριψης του διορισμού ενός Εμίρη. Η Εθνοσυνέλευση καθαίρεσε τον Σαάντ αλ-Σαμπάχ από τη θέση του το 2006, λόγω της αδυναμίας του Σαάντ να κυβερνήσει λόγω ασθένειας. Η εθνοσυνέλευση του Κουβέιτ είναι το πιο ανεξάρτητο κοινοβούλιο στον Αραβικό κόσμο, και ένα από τα ισχυρότερα κοινοβούλια στη Μέση Ανατολή.

 Διάλυση 
Το Συνταγματικό Δικαστήριο έχει το δικαίωμα διάλυσης της βουλής. Στη συνέχεια, πρέπει να καλέσει για νέες εκλογές μέσα σε δύο μήνες. Δικαστικώς, πιστεύεται ευρέως ότι το Συνταγματικό Δικαστήριο είναι ένα από τα πιο ανεξάρτητα δικαστήρια στον Αραβικό κόσμο. Ο Εμίρης έχει επίσης την εξουσία να διαλύσει τη βουλή και στη συνέχεια πρέπει να καλέσει για νέες εκλογές μέσα σε δύο μήνες. Το Συνταγματικό Δικαστήριο μπορεί να ακυρώσει το διάταγμα του Εμίρη για τη διάλυση του κοινοβουλίου.

 Κτίριο 
Το κτίριο του κοινοβουλίου σχεδιάστηκε από τον Δανό αρχιτέκτονα Γιερν Ούτζον, ο οποίος σχεδίασε την Όπερα του Σίδνεϋ.

 Πολιτικές παρατάξεις 
Ενώ τα πολιτικά κόμματα δεν αναγνωρίζονται νομικά στο Κουβέιτ, υπάρχουν μια σειρά από πολιτικές παρατάξεις. Η βουλή αποτελείται από διαφορετικές πολιτικές παρατάξεις εκτός από τους ανεξάρτητους:

 Το φιλελεύθερο, κοσμικό μπλοκ: Δέκα μέλη εξελέγησαν κατά τις εκλογές του 2013 και είναι ο μεγαλύτερος πολιτικός συνασπισμός στο σημερινό κοινοβούλιο.
 Το μπλοκ Σάαμπι (λαϊκιστικό): Μια συμμαχία λαϊκιστών (Σουνίτες και Σιίτες), φιλελεύθερων και εθνικιστικών κομμάτων, με έμφαση στα ζητήματα της μεσαίας τάξης. Το Μπλοκ Λαϊκής Δράσης είναι το κύριο πολιτικό κόμμα.
 Το Ισλαμιστικό μπλοκ: Αποτελείται από Σουνίτες Ισλαμιστές. Ο Ισλαμιστικός συνασπισμός εξέλεξε 3 μέλη στις εκλογές του 2013.

 Δείτε επίσης 
 Εκλογές στο Κουβέιτ

 Παραπομπές 

 Εξωτερικοί σύνδεσμοι 

 Επίσημη ιστοσελίδα

Κατηγορία:Πολιτική του Κουβέιτ